BASES REGULADORAS E CONVOCATORIA PARA O ANO 2024 DO PROGRAMA “CULTUREA” DE APOIO Á PROMOCIÓN CULTURAL DE AGRUPACIÓNS OU ASOCIACIÓNS DA PROVINCIA DE PONTEVEDRA
ADMINISTRACIÓN LOCAL — Provincial — Deputación Provincial (Subvencións e axudas, 27/12/2023)

A Xunta de Goberno desta Deputación, na súa sesión ordinaria do 22 de decembro de 2023, acordou, entre outros asuntos, aprobar as seguintes: A Deputación de Pontevedra, a través do Servizo de Cultura, ten entre os seus fins promover o impulso e fomento da cultura popular galega nas súas múltiples e variadas expresións artísticas. Nesta liña, como fórmula idónea para conseguir o devandito fin, a Deputación de Pontevedra conta, desde os anos 80, cunha liña de apoio á promoción cultural provincial de agrupacións ou asociacións sen fins de lucro legalmente constituídas e inscritas no rexistro administrativo correspondente, así como as entidades locais menores da provincia de Pontevedra, para a realización de actividades nas distintas manifestacións artísticas, coma as artes escénicas, a música, as artes visuais ou a difusión do patrimonio cultural. A realización de actividades de distintas manifestacións artísticas en Galicia ten unha especial relevancia na nosa provincia a través da celebracións de festas patronais, feiras, mostras, ciclos e certames de artes escénicas e musicais de carácter afeccionado, dando pulo a artistas, xa sexan solistas, grupos ou bandas, que atopan nestes espazos os primeiros lugares onde amosar o seu traballo e o seu talento. Así, con resolución presidencial do 20 de novembro de 2019, a Deputación de Pontevedra creou un catálogo de grupos, artistas e compañías, nas múltiples e variadas expresións artísticas que sirve como base para que as entidades interesadas na promoción e difusión cultural, como organizadoras de actos culturais, poidan programar as súas actividades tomando como referencia un catálogo de grupos provinciais. Deste xeito, a través desta iniciativa a Deputación autorizou no ano 2023 máis de 3.500 actuacións fomentando o acceso deslocalizado á actuacións no ámbito das artes escénicas, a música, as artes visuais ou a difusión do patrimonio cultural, o que repercute na economía local, así como asociar a imaxe da Deputación a este tipo de actividades en escenarios situados na nosa provincia. Coa constitución da nova Corporación Provincial preténdese dar un impulso a este programa, bautizado co nome de “Culturea”, co obxectivo de manter viva a cultura popular e as tradicións en todo o territorio da provincia. Nesta liña, o programa “Culturea” reforza a súa estratexia de difusión a través da habilitación da Axenda cultural provincial, dispoñible a través da web da Deputación de Pontevedra - https://www.depo. gal/es/axenda-de-actividades, co obxectivo de ofrecer unha maior visibilidade e facilitade por parte da cidadanía ás actuacións, promovendo a reputación da nosa provincia como destino cultural. Do mesmo xeito, o novo programa pretende asegurar que as actuacións autorizadas con fondos públicos identifiquen aqueles elementos mínimos de publicidad institucional para garantir o retorno da axuda como elemento esencial na mellora da transparencia, a rendición de contas e a valoración do impacto tanto a nivel local como da sociedade xeral. Ademais, “Culturea” terá plan de difusión de contidos propios nas redes sociais da Deputación de Pontevedra, ofrecendo, ademais, a impresión de carteis promocionais a aquelas entidades que así o soliciten. Desde o punto de vista competencial, o apartado primeiro do artigo 44 da Constitución dispón que os poderes públicos promoverán e tutelarán o acceso á cultura, á que todos teñen dereito. Este mandato constitucional vincula a todos os poderes constituídos dentro do marco das súas respectivas competencias. Nesta liña, a Lei 5/2016, do 4 de maio, do patrimonio cultural de Galicia, no seu artigo 69 determina que as administracións públicas adoptarán unha política xeral encamiñada a salientar a función do patrimonio cultural inmaterial na sociedade como elemento de carácter identitario, así como a integrar a súa salvagarda nos seus programas de planificación, especialmente mediante os programas educativos e de sensibilización adecuados para o recoñecemento, o respecto, a difusión e a valorización do patrimonio cultural inmaterial na sociedade, nos que a infancia e a xuventude ocuparán un lugar relevante. A Lei 5/1997, do 22 de xullo, de Administración local de Galicia, no seu artigo 118 d), establece como competencias propias das deputacións provinciais a organización de actividades cuxa finalidade sexa o fomento en materia de cultura, educación e deporte. Adicionalmente, a Lei 7/1985, do 2 de abril, reguladora das bases do réxime local, no seu artigo 36.1 d) determina a competencia provincial na cooperación, no fomento do desenvolvemento económico e social e na planificación no territorio provincial. Do mesmo xeito, o artigo 109.1 d) da Lei 5/1997, do 22 de xullo, de Administración local de Galicia, determina como competencias propias das deputacións o fomento e a administración dos intereses peculiares da provincia. En base ao anterior, a Deputación de Pontevedra promove o Programa “Culturea” de apoio á promoción cultural de agrupacións ou asociacións da provincia de Pontevedra, dirixido a agrupacións e asociacións sen fins de lucro da provincia de Pontevedra e as entidades locais menores, a través do cal concederanse actuacións, de grupos do Catálogo “Culturea” de grupos, artistas e compañías, nas múltiples e variadas expresións artísticas da provincia de Pontevedra, nas súas actividades culturais realizadas na provincia de Pontevedra durante o ano 2024, de acordo coas seguintes Estas bases teñen por obxecto por obxecto aprobar a convocatoria 2024 do Programa “Culturea” de apoio á promoción cultural de agrupacións ou asociacións da provincia de Pontevedra, así como regular os criterios de concesión das solicitudes de actuación de grupos con cargo ao programa que se desenvolverán na provincia de Pontevedra. A concesión das actuacións estará suxeita á dispoñibilidade orzamentaria e convócanse con cargo á aplicación 24/330.3340.226.29 cun importe total de 1.000.000,00 €. Esta cantidade poderase incrementar en función das solicitudes presentadas e de acordo coa dispoñibilidade de crédito cando o aumento veña derivado dunha xeración, ampliación ou incorporación de crédito ou da existencia de remanentes doutras convocatorias financiadas con cargo ao mesmo crédito ou a créditos incluídos no mesmo programa ou en programas do mesmo servizo. O procedemento establecido para a concesión das actuacións é de concorrencia non competitiva, por esgotamento do crédito, entre as solicitudes presentadas que reúnan os requisitos establecidos nas presentes bases, respectando os criterios de equilibrio territorial e de diversificación de categorías previstos na base décimo sexta. As solicitudes resolveranse atendendo á súa prelación temporal ata o esgotamento do crédito. A proposta de concesión será formulada polo órgano instrutor, que unicamente deberá comprobar a concorrencia dos requisitos para conceder a actuación. Poderán ser persoas beneficiarias das actuacións, con cargo a esta convocatoria, as agrupacións ou asociacións sen fins de lucro legalmente constituídas e inscritas no rexistro administrativo correspondente ou as entidades locais menores, da provincia de Pontevedra. Todos os requisitos deberán acreditarse na data de presentación de solicitudes e manterse durante todo o período de execución do programa subvencionado. Quedan expresamente excluídas do ámbito do programa: Non poderán obter a condición de beneficiarias as entidades nas que concorra algunha das prohibicións recollidas no artigo 13 da Lei 38/2003, do 17 de novembro, xeral de subvencións, así como aquelas que de forma manifesta incumprisen algunha das condicións da cláusula oitava. Non poderán obter a condición de beneficiarias aquelas entidades que formen parte, directa ou indirectamente, do grupo sobre o que se solicita a actuación. O Catálogo de grupos, artistas e compañías da Deputación de Pontevedra, que pasa a denominarse Catálogo “Culturea”, servirá como base para que as entidades beneficiarias do Programa, como organizadoras de actos culturais, poidan programar as súas actividades a través da actuación dun dos grupos incluídos no devandito catálogo. Este catálogo, dispoñible no portal www.depo. gal/culturea, integra grupos de música, teatro, danza e outras modalidades artísticas da provincia, xunto coa información detallada sobre cada un deles. A través deste programa as entidades beneficiarias poderán solicitar a autorización de actuacións de grupos do Catálogo previsto na base quinta, nas súas actividades culturais realizadas na provincia de Pontevedra durante o ano 2024 que deberán ir dirixidas ao público en xeral e ser de entrada libre. As entidades interesadas, como organizadoras dos actos, deberán declarar responsablemente na súa solicitude que contan coa dispoñibilidade do grupo solicitado para a realización da actuación na data solicitada, así como que coñecen as condicións e obrigas do programa. A Deputación de Pontevedra con cargo a este programa: As entidades ás que se lles autoricen actuacións con cargo a este programa están obrigadas a: As solicitudes presentaranse obrigatoriamente por medios electrónicos a través do formulario normalizado, dispoñible na Sede electrónica da Deputación de Pontevedra, https://sede.depo. gal. Para a presentación das solicitudes a Sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal), e os certificados electrónicos (incluído o DNIe). O prazo de presentación de solicitudes de actuacións comezará a partir do día seguinte ao da publicación desta convocatoria no Boletín Oficial da Provincia de Pontevedra (BOPPO) e na Base de Datos Nacional de Subvencións. As solicitudes deberán presentarse cunha antelación mínima de 15 días naturais con respecto á data de realización da actuación. Non se atenderán as solicitudes realizadas cunha antelación menor ao devandito prazo. Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: No caso de que as persoas interesadas se opoñan ás devanditas consultas, deberán indicalo no cadro habilitado no formulario de inicio e achegar os documentos correspondentes. Excepcionalmente, no caso de que algunha circunstancia imposibilitase a obtención dos citados datos, poderáselles solicitar ás persoas interesadas a presentación dos documentos correspondentes. As entidades interesadas deberán achegar coa solicitude a seguinte documentación, necesaria para a tramitación do procedemento: No caso de que o cartel achegado non sexa o definitivo, as entidades interesadas deberán presentar, sen que medie requirimento por parte da Administración, o cartel definitivo cunha antelación mínima de 15 días naturais con respecto á data de realización da actuación. Non se atenderán as solicitudes que non presenten o cartel definitivo cunha antelación menor ao devandito prazo. As resolucións e actos administrativos notificaranse só por medios electrónicos, nos termos previstos na normativa reguladora do procedemento administrativo común. As notificacións practicaranse a través da Dirección Electrónica Habilitada única, accesible desde a Sede electrónica da Deputación de Pontevedra, https://sede.depo. gal. As notificacións entenderanse practicadas no momento no que se produza o acceso ao seu contido e entenderanse rexeitadas cando transcorresen 10 días naturais desde a posta a disposición da notificación sen que se acceda ao seu contido. O sistema remitiralles ás entidades solicitantes avisos da posta a disposición das notificacións á conta de correo electrónico indicada na solicitude. Estes avisos non terán, en ningún caso, efectos de notificación practicada e a súa falta non impedirá que a notificación sexa considerada plenamente válida. Se o envío da notificación electrónica non fose posible por problemas técnicos a Deputación de Pontevedra practicará a notificación polos medios previstos na normativa reguladora do procedemento administrativo común. Todos os trámites administrativos que as persoas interesadas deban realizar durante a tramitación deste procedemento faranse por medios electrónicos a través do modelo “2887054 Trámites administrativos xenéricos distintos da solicitude”, dispoñible en https://sede.depo. gal. A sede electrónica ten dispoñibles unha serie de modelos xenéricos que as persoas interesadas poden utilizar para realizar as xestións máis habituais durante a tramitación administrativa (representación, emenda á solicitude, alegacións, renuncia ou recursos, entre outros). Estes modelos son comúns para os distintos procedementos e poderán empregarse sempre que a normativa reguladora do procedemento concreto para o que se vaian utilizar non estableza outros modelos específicos. Os modelos xenéricos poderán descargarse para anexalos a unha solicitude ou para realizar trámites sobre outros expedientes e presentalos electrónica ou presencialmente segundo a normativa reguladora do procedemento do que se trate. No formulario deberá indicarse, no seu caso, o procedemento para o que se está a realizar o trámite. Os modelos están dispoñibles en: https://sede.depo. gal/web/public/dynamic/catalogo/tramitesxenericos. Recibidas as solicitudes por parte das entidades interesadas, o Servizo de Cultura da Deputación, que actuará como instrutor do procedemento, realizará a correspondente revisión da documentación administrativa, o cumprimento dos requisitos esixidos nas presentes bases, así como cantas actuacións que considere necesarias para a determinación, o coñecemento e a comprobación dos datos en virtude dos cales se debe pronunciar a resolución. Na adxudicación das actuacións apostarase polo equilibrio territorial e pola diversificación das categorías na repartición de fondos daquelas solicitudes que reúnan os requisitos, aplicando os seguintes criterios: Instruído o procedemento, o órgano instrutor, á vista do expediente e da documentación requirida, ditará a proposta de resolución. Esta proposta de resolución será elevada á deputada delegada de Cultura para a súa aprobación. A resolución da convocatoria poralle fin á vía administrativa e contra ela poderanse interpoñer os recursos administrativos ou xudiciais preceptivos, sen prexuízo de que as persoas interesadas poidan exercer calquera outro que consideren procedente. O prazo máximo para resolver as solicitudes presentadas ao amparo desta convocatoria será de 15 días, contados a partir do día seguinte ao final do prazo para a presentación de solicitudes. De non mediar resolución expresa en dito prazo, os solicitantes poderán entender desestimadas as súas solicitudes por silencio administrativo. A través deste programa retribuiranse os grupos da provincia inscritos no Catálogo de grupos da provincia de Pontevedra polas actuacións autorizadas e realizadas ao longo do ano 2024 no ámbito territorial da provincia de Pontevedra coas contías establecidas pola Deputación na base sétima “Alcance do Programa” e aprobadas nas Bases reguladoras para a creación do Catálogo de grupos Culturea da provincia de Pontevedra (BOPPO número 226, do 25 de novembro de 2019). O pagamento das actuacións autorizadas con cargo a este programa efectuarase unha vez que se acredite a súa realización mediante o sistema de facturación accesible desde a sede electrónica da Deputación de Pontevedra [1986497/B Facturación de actuacións financiadas con cargo ao Programa Culturea], debendo achegar o certificado acreditativo da realización da actuación asinado pola entidade peticionaria. Sobre este procedemento administrativo poderase obter documentación normalizada ou información adicional, a través dos seguintes medios: A vixencia destas bases iniciarase ao día seguinte da súa publicación, sendo de aplicación para todas as actuacións que se desenvolvan ao longo do ano 2024 e estarán condicionadas á existencia de consignación orzamentaria. A participación nesta convocatoria implica a plena aceptación destas bases, sen ningún tipo de reservas, ademais de todas as resolucións que adopte a Deputación. A Deputación de Pontevedra quedará eximida de calquera responsabilidade derivada da execución das actividades que se desenvolvan ao abeiro da presente convocatoria, sendo obriga das entidades beneficiarias a contratación das mesmas, así como asegurarse do cumprimento da normativa de seguridade e saúde, riscos laborais, fiscal, laboral e outras que se atopen en vigor e poidan afectar a súa execución. Os datos persoais obtidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionalo, verificar os datos e documentos que a persoa interesada declare na súa solicitude para comprobar a súa exactitude e levar a cabo todas as actuacións administrativas que, no seu caso, deriven. A lexitimación para o tratamento dos datos baséase no cumprimento dunha tarefa de interese público ou no exercicio de poderes públicos segundo as normas de rango legal recollidas no apartado “normativa aplicable”, dispoñible na ficha de procedemento en https://sede.depo. gal. Os datos persoais obtidos neste procedemento serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia. As persoas interesadas poderán acceder, rectificar e suprimir os seus datos, así como exercitar outros dereitos ou revogar o consentimento segundo o previsto en https://depo.gal/proteccion-de-datos/exercicio-de-dereitos.